Marielle Goitschel

Marielle Goitschel (født 28. september 1945 i Sainte-Maxime i Var) er en tidligere fransk alpinist. Hun kjørte for det franske landslaget fra hun var 14 år gammel og fremstod som en av verdens fremste kvinnelige idrettsutøvere i 1960-årene.

I VM 1962 i Chamonix ble hun verdensmester i kombinasjonen og nummer to i slalåm. I OL 1964 i Innsbruck ble hun olympisk mester i storslalåm og tok sølv i slalåm, etter søsteren Christine Goitschel. I tillegg vant hun kombinasjonen, som var VM-øvelse, men ikke offisiell olympisk øvelse.

Hun skapte fullt oppstyr blant pressen da hun offentliggjorde sitt hastige bryllup med Jean-Claude Killy. Det hele var imidlertid bare en spøk som hun hadde klekket ut sammen med søsteren for å gjøre journalistene et pek.

Marielle Goitschel var superstjernen i VM i 1966 i chilenske Portillo der hun tok gull i tre øvelser (utfor, storslalåm og kombinasjonen) i tillegg til en sølvmedalje i slalåm. Gullmedaljen i utfor fikk hun ikke tildelt før to år senere, da det var blitt fastslått at den opprinnelige vinneren, Erika Schinegger, egentlig var en mann.

I OL 1968 i Grenoble ble hun igjen olympisk mester, denne gang i slalåm, og hun ble verdensmester i kombinasjonsøvelsen.

Referanser

Eksterne lenker 
 
 
 

Franske alpinister
Olympiske mestere for Frankrike
Verdensmestere i alpint
Olympiske sølvmedaljevinnere for Frankrike
Medaljevinnere under Vinter-OL 1964
Deltakere for Frankrike under Vinter-OL 1964
Alpinister under Vinter-OL 1964
Medaljevinnere under Vinter-OL 1968
Deltakere for Frankrike under Vinter-OL 1968
Alpinister under Vinter-OL 1968
Personer fra departementet Var
Olympiske medaljevinnere i alpint